માથાની જૂ કરડવાથી ટાયફસ ફેલાતો હતો. ‘જૂ’ની અનિયંત્રિત સંખ્યાને કારણે કેદીમાં ચેપ ફેલાઈ રહ્યો હતો. રોગ બહાર આવતાં લગભગ બે અઠવાડિયાં લાગતાં હતાં. દસ-બારથી લઈને સોએક જેટલા કેદીઓમાં ટાયફસના જંતુઓ ફેલાયા હોવાની આશંકા હતી. નવા પલંગો મુલવામાં આવ્યા હોવા છતાં પણ લોકો એકબીજાને અડી-અડીને રહેતા હતા. પ્રેમીજનો ફેક્ટરીના કોઈક છાના ખૂણે ઉતાવળે એકબીજાને મળે, ત્યારે વાયરસ જેવી ‘જૂ’ની આપ-લે થઈ જતી હતી. ટાયફસની ‘જૂ’ બહુ સફળતાપૂર્વક સ્થાનાંતરણ કરી લેતી હતી. એવું લાગતું હતું કે ‘જૂ’નો જુસ્સો ઓસ્કરને હરાવી દેવા તત્ત્પર થયો હતો!